מישל פייפר

מישל מארי פייפר (באנגלית: Michelle Marie Pfeiffer; נולדה ב־29 באפריל 1958) היא שחקנית קולנוע וטלוויזיה אמריקאית. פייפר נולדה בסנטה אנה, קליפורניה שבארצות הברית, למשפחה נוצרית ממוצא גרמני, שוודי, בריטי, צרפתי, והולנדי. היא גדלה במידווי סיטי שבתחומי המדינה. השנייה מבין ארבעה ילדים, כששניים מאחיה היו גם הם לשחקנים. פייפר סיימה את לימודיה התיכוניים ב-1976 ולאחריהם פתחה בקריירה מזדמנת כדוגמנית. היא זכתה בתחרות יופי של אורנג' קאונטי (1978), וזכתה לייצג את אֵזורה בתחרות "מיס קליפורניה". היא אומנם לא זכתה בתואר, אך קיבלה חשיפה ופרסום, והחלה להופיע בפרסומות טלוויזיה. תפקידה הגדול הראשון בקולנוע היה בסרט "גריז 2" (1982), אולם רק שנה אחר כך החלה הקריירה שלה לתפוס תאוצה. היה זה סרטו של בריאן דה פלמה "פני צלקת", בו כיכבה לצד אל פצ'ינו שגרם לאנשי התעשייה בהוליווד לשים לב אליה. במהלך שנות ה-80 ושנות ה-90 של המאה ה-20 הופיעה פייפר בשורה של סרטים קופתיים ובעלי ביקורות טובות: "ליידי נץ", "המכשפות מאיסטוויק", "נשואה למאפיה" (של ג'ונתן דמי), "טקילה סנרייז" (של רוברט טאון), "בית רוסיה", על פי ספרו של ג'ון לה קארה, "פרנקי וג'וני", "באטמן חוזר" (בתור קאטוומן), "עידן התמימות" שביים מרטין סקורסזה ו"יחסים מסוכנים", עליו זכתה בפרס באפט"א וקיבלה מועמדות לפרס אוסקר כשחקנית המשנה. שנה אחר כך קיבלה מועמדות לאוסקר כשחקנית ראשית על "נערי בייקר המופלאים". מועמדות שלישית ואחרונה לפרס הייתה על סרטה "שדות האהבה" (1992). פייפר שיחקה עם מגוון רחב של שחקני קולנוע גברים מפורסמים כגון, ג'ף ברידג'ס ב"נערי בייקר המופלאים", אל פצ'ינו ב"פני צלקת", "פרנקי וג'וני" ו"שדות האהבה", ברוס וויליס ב"זה הסיפור שלנו", שון קונרי ב"בית רוסיה", ג'ורג' קלוני ב"יום בהיר אחד", רוברט רדפורד ב"צמודים אישית", ג'ק ניקולסון ב"המכשפות מאיסטוויק", מל גיבסון ב"טקילה סנרייז", האריסון פורד ב"האמת שמתחת לפני השטח" ושון פן ב"קוראים לי סם". אחד מתפקידיה הידועים היה כאשת החתול (Catwoman) בסרט "באטמן חוזר" של טים ברטון. בשנת 2017 שיחקה לצד ג'וני דפ בסרט הפשע הבלשי של קנת בראנה "רצח באוריינט אקספרס" שמבוסס על ספר באותו שם מאת אגאתה כריסטי. באותה שנה שיחקה במותחן הפסיכולוגי "אמא!", לצד ג'ניפר לורנס וחאווייר ברדם. דארן ארונופסקי כתב, ביים והפיק את הסרט כולו. בספטמבר 2024, פורסם שפייפר תככב בסדרה של אפל TV פלוס בשם "Margo's Got Money Troubles", המבוססת על ספר מאת רופי ת'ורפ. פייפר תצטרף לשחקניות שכבר לוהקו, בהם אל פנינג וניקול קידמן. הסדרה בת שמונה הפרקים מתמקדת במרגו מילה (בגילומה של פנינג), בתה של מלצרית בהוטרס (בגילומה של פייפר) ומתאבק מקצועי לשעבר. פייפר הופיעה ברשימת "50 האנשים הכי יפים בעולם" של מגזין "פיפל" בשנים 1991–1993, 1996. ב-1981 נישאה לשחקן פיטר הורטון, אך השניים התגרשו ב-1988. ב-1993 נישאה למפיק דייוויד אי קלי. קודם לכן באותה שנה אימצה פייפר בת, ושנה לאחר נישואיה נולד לזוג בן. ב-2012 הפכה לטבעונית. האיש הבודד (1979) – סרט טלוויזיה אין כמו הוליווד בלילות (1980) להתאהב שנית (1980) קאלי ובנה (1981) – סרט טלוויזיה פאר בעשבים (1981) – סרט טלוויזיה הילד שאף אחד לא רצה (1981) – סרט טלוויזיה צ'רלי צ'אן וקללת מלכת הדרקון (1981) גריז 2 (1982) פני צלקת (1983) רומן לילי (1985) ליידי נץ (1985) – מועמדות לפרס סאטורן, שחקנית ראשית חרות מתוקה (1986) המכשפות מאיסטוויק (1987) נשות האמזונס על הירח (1987) נשואה למאפיה (1988) – מועמדות לפרס גלובוס הזהב לשחקנית הטובה ביותר – סרט קומדיה או מוזיקלי טקילה סאנרייז (1988) יחסים מסוכנים (1988) – מועמדות לפרס אוסקר לשחקנית המשנה הטובה ביותר, זוכת פרס באפט"א לשחקנית הטובה ביותר בתפקיד משנה נערי בייקר המופלאים (1989) – מועמדות לפרס אוסקר לשחקנית הטובה ביותר, ולפרס באפט"א לשחקנית הטובה ביותר בתפקיד ראשי, וזוכת פרס גלובוס הזהב לשחקנית הטובה ביותר - סרט קומדיה או מוזיקלי כמו גם בפרס איגוד המבקרים האמריקני בית רוסיה 1990) – מועמדות לגלובוס הזהב לשחקנית הטובה ביותר – סרט דרמה פרנקי וג'וני (1991) – מועמדות לגלובוס הזהב לשחקנית הטובה ביותר – סרט קומדיה או מוזיקלי באטמן חוזר (1992) שדה האהבה (1992) – מועמדות לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה עידן התמימות (1993) – מועמדות לפרס גלובוס הזהב לשחקנית הטובה ביותר – סרט דרמה זאב (1994) – מועמדות לפרס סאטורן, שחקנית ראשית סיכון מחושב (1995) צמודים אישית (1996) יום הולדת שמח, ג'יליאן (1996) יום בהיר אחד (1996) רסיסים של חיבה (1997) נסיך מצרים (1998) – דיבוב הצד העמוק של האוקיינוס (1999) חלום ליל קיץ (1999) זה הסיפור שלנו (1999) האמת שמתחת לפני השטח (2000) – מועמדות לפרס סאטורן, שחקנית ראשית קוראים לי סם (2001) הרדוף לבן (2002) – מועמדות לפרס גילדת שחקני המסך, שחקנית משנה בקולנוע סינבד: אגדת שבעת הימים (2003) – דיבוב אף פעם לא אהיה שלך (2007) היירספריי (2007) אבק כוכבים (2007) – מועמדות לפרס סאטורן, שחקנית משנה חפצים אישיים (2009) שרי (2009) סילבסטר בניו יורק (2011) צללים אפלים (2012) אנשים כמונו (2012) החבר'ה הרעים (2013) איפה קיירה? (2017) אמא! (2017) רצח באוריינט אקספרס (2017) אשף השקרים (2017) – מועמדות לפרס אמי לשחקנית משנה מצטיינת במיני סדרה או סרט ולפרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה. אנטמן והצרעה (2018) הנוקמים: סוף המשחק (2019) מליפיסנט: אדונית הרשע (2019) יציאה צרפתית (2020) אנטמן והצרעה: קוונטומאניה (2022) Megalopolis‏ (TBA) מישל פייפר, ברשת החברתית אינסטגרם מישל פייפר, ברשת החברתית Goodreads מישל פייפר, במסד הנתונים הקולנועיים IMDb (באנגלית) מישל פייפר, באתר "אידיבי", מאגר הידע העברי לקולנוע ישראלי ועולמי מישל פייפר, באתר AllMovie (באנגלית) מישל פייפר, באתר Rotten Tomatoes (באנגלית) מישל פייפר, באתר Box Office Mojo (באנגלית) מישל פייפר, באתר Metacritic (באנגלית) מישל פייפר, במסד הנתונים הקולנועיים KinoPoisk (ברוסית) מישל פייפר, באתר אפל מיוזיק (באנגלית) מישל פייפר, באתר ספוטיפיי מישל פייפר, באתר סאונדקלאוד (באנגלית) מישל פייפר, באתר Last.fm (באנגלית) מישל פייפר, באתר AllMusic (באנגלית) מישל פייפר, באתר MusicBrainz (באנגלית) מישל פייפר, באתר דיזר מישל פייפר, באתר Yandex.Music (ברוסית) מישל פייפר, באתר Discogs (באנגלית) מישל פייפר, באתר Songkick (באנגלית) מישל פייפר, באתר Genius מישל פייפר, באתר SecondHandSongs מישל פייפר, באתר בילבורד (באנגלית) מישל פייפר, באתר טיידל (באנגלית) מישל פייפר, באתר אמזון מיוזיק ג'פרי מקנב | גרדיאן, עכבר העיר אונליין, מישל פייפר חוזרת לקולנוע, באתר הארץ, 27 בנובמבר 2009 דודי כספי, מצטנעת: "הייתי מעדיפה להיות אנונימית", באתר ישראל היום, 25 בספטמבר 2013 איתי יעקב, מישל פייפר משיקה מיזם חדש בגיל 60: "קשה להזדקן בימים אלה", באתר Xnet‏, 11 באפריל 2019 מישל פייפר, באתר אנציקלופדיה בריטניקה (באנגלית) Joe Otterson, Michelle Pfeiffer Joins Elle Fanning, Nicole Kidman in Apple TV+ Series ‘Margo’s Got Money Troubles’, Variety, ‏2024-09-23 (באנגלית אמריקאית) ריאיון לרשת CNN בעקבות המעבר לטבעונות, בלוג באתר CNN.